**Anthony Davis, Jr.**, nado o 11 de marzo de 1993 en Chicago, Illinois, é un xogador de baloncesto profesional estadounidense que xoga nos Los Angeles Lakers da National Basketball Association (NBA). Xogou de ala-pivote para a Universidade de Kentucky antes de ser seleccionado na 1ª posición do Draft da NBA de 2012 polos New Orleans Hornets. Despois da súa temporada "rookie" na NBA, foi elixido no mellor quinteto de novatos da competición. No seu segundo ano foi elixido no Quinteto ideal da NBA.

Traxectoria
-----------

### Instituto

Davis cos Wildcats.
Anthony Davis Jr. é fillo de Anthony e Eranier Davis. Naceu o 11 de marzo de 1993 no South Side de Chicago, Illinois. Ten unha irmá xemelga chamada Antoinette e unha irmá máis vella chamada Lesha, que tamén xogan a baloncesto. Na súa cidade natal acudiu ao Instituto Perspectives Charter School, un centro cun programa académico famoso polos seus programas de matemáticas e ciencias. O equipo do Perspectives milita nunha división da Chicago Public High School League, a chamada *Blue Division*, ignorada polos medios de comunicación debido ao baixo nivel da competición. No seu primeiro ano, Davis era coñecido como "O pequeno que lanza triplas desde a esquina". Ao finalizar o seu primeiro ano no instituto medra 10 centímetros e aínda que a tempada seguinte seguiu xogando por fóra, traballou o seu xogo interior adestrando co seu tío e os seus curmáns. Durante o seu ano júnior os seus pais pensaron en mudalo de instituto a un con maior repercusión nos medios. Con todo Donnie Kirksey, amigo do pai de Anthony, desaconsellou tal opción dicindo que "Se es bo, dá igual onde xogues, encontrarante".

### Universidade

Tras terminar o instituto, Davis matriculouse na Universidade de Kentucky, onde pasou a formar parte do seu equipo de baloncesto, os Kentucky Wildcats dirixidos por John Calipari. Mesmo antes de que a súa carreira universitaria comezase, moitos analistas xa lle vían como futuro número 1 do Draft. Calipari comparou fisicamente a Davis con Marcus Camby, mais afirmando que o seu pupilo era mellor driblador e tirador que Camby.

No seu único ano universitario Davis fixo unha media de 14,2 puntos, 10,4 rebotes e 4,7 tapóns por partido, liderando a NCAA neste último apartado. Disputou un total de 40 partidos con media de 32 minutos por choque. Foi nomeado xogador do ano, novato do ano e mellor defensor do ano. Na final da Final Four da NCAA o seu equipo impúxose á Universidade de Kansas por 67-59 no Mercedes-Benz Superdome de Nova Orleáns. Aínda que non estivo moi acertado en ataque (1 de 10 en tiros de campo para un total de 6 puntos) o seu labor defensivo (16 rebotes e 3 roubos de balón) foron chave para o triunfo dos Wildcats. Uns días máis tarde declarouse escollíbel para o Draft de 2012.

#### Estatísticas

| Ano | Equipo | PX | PT | MPP | %TC | %3P | %TL | RPP | APP | ROU | TPP | PPP |
| --- | --- | --- | --- | --- | --- | --- | --- | --- | --- | --- | --- | --- |
| 2011–12 | Kentucky | 40 | 40 | 32.0 | .623 | .150 | .709 | 10.4 | 1.3 | 1.3 | 4.7 | 14.2 |
| Total |  | 40 | 40 | 32.0 | .623 | .150 | .709 | 10.4 | 1.3 | 1.3 | 4.7 | 14.2 |

### NBA

Davis en 2014.
Tal e como previron moitos *Mock Drafts*, Davis foi seleccionado na primeira posición do Draft da NBA de 2012 por New Orleans Hornets. Na súa estrea como profesional anotou 21 puntos e capturou 7 rebotes, mais non puido evitar a derrota do seu equipo en casa ante os San Antonio Spurs. Ao partido seguinte sufriu unha conmoción cerebral tras un choque co seu compañeiro Austin Rivers, o que lle mantivo afastado das pistas unha semana. Ao seu regreso asinou o seu primeiro dobre-dobre na NBA con 23 puntos e 11 rebotes, ademais de pór 5 tapóns. Participou no Rising Stars Challenge co *Team Chuck*, saíndo de titular e anotando 11 puntos e atrapando 9 rebotes. Davis finalizou a súa primeira tempada na NBA liderando a clasificación de *rookies* en rebotes (8'2) e tapóns (1'8). Foi incluído no mellor quinteto de rookies, mais a pesar de partir como favorito a principios da tempada, o premio ao Rookie do Ano levoullo Damian Lillard de forma unánime.

Na tempada 2013−14, Davis converteuse no xogador máis novo da historia da NBA en facer unha media de 20 puntos, 10 rebotes e 2'8 tapóns por partido. Quedou na terceira posición do trofeo ao Xogador máis mellorado da NBA tras Goran Dragić e Lance Stephenson. Ademais, foi elixido por primeira vez para disputar o All-Star Game, que celebrou en Nova Orleáns. Nun principio non foi votado polo público nin seleccionado posteriormente polos adestradores, mais a ausencia de Kobe Bryant por lesión permitiu a Davis estrearse no partido das estrelas diante do seu público. Tamén participou no Rising Stars Challenge en calidade de sophomore. A súa gran tempada non tivo premio a nivel colectivo, xa que os Pelicans, cun balance de 34 vitorias e 48 de derrotas, non se clasificaron para Playoffs.

A tempada 2014−15 foi a da súa definitiva consagración na elite da liga. Durante os primeiros meses de competición as súas espectaculares actuacións metéronlle de cheo na carreira polo MVP, que finalmente levou Stephen Curry. Ademais, foi incluído no Mellor quinteto da tempada e conseguiu clasificarse para os Playoff por primeira vez na súa carreira. O 9 de xullo de 2015 renovou o seu contrato por cinco anos e 145 millóns de dólares.

#### Estatísticas

| **Lenda** |
| --- |
|   PX | Partidos xogados |   PT  | Partidos titular |  MPP  | Minutos por partido |  %TC  | Porcentaxe de tiros de campo |
|  %3P  | Porcentaxe de tiros de 3 |  %TL  | Porcentaxe de tiros libres |  RPP  | Rebotes por partido |  APP  | Asistencias por partido |
|  ROU  | Roubos de balón por partido |  TPP  | Tapóns por partido |  PPP  | Puntos por partido |  **Negra**  | Máximo de carreira |
|

Temporada regular

| Ano | Equipo | PX | PT | MPP | %TC | %3P | %TL | RPP | APP | ROU | TPP | PPP |
| --- | --- | --- | --- | --- | --- | --- | --- | --- | --- | --- | --- | --- |
|
| 2012−13 | New Orleans | 64 | 60 | 28.8 | .516 | .000 | .751 | 8.2 | 1.0 | 1.2 | 1.8 | 13.5 |
| 2013−14 | New Orleans | 67 | 66 | 35.2 | .519 | .222 | .791 | 10.0 | 1.6 | 1.3 | 2.8 | 20.8 |
| 2014−15 | New Orleans | 68 | 68 | 36.1 | **.535** | .083 | .805 | 10.2 | 2.2 | 1.5 | **2.9** | 24.4 |
| 2015−16 | New Orleans | 61 | 61 | 35.5 | .493 | .324 | .758 | 10.3 | 1.9 | 1.3 | 2.0 | 24.3 |
| 2016−17 | New Orleans | **75** | **75** | 36.1 | .505 | .299 | .802 | 11.8 | 2.1 | 1.3 | 2.2 | 28.0 |
| 2017−18 | New Orleans | **75** | **75** | **36.4** | .534 | **.340** | **.828** | 11.1 | 2.3 | 1.5 | 2.6 | **28.1** |
| 2018−19 | New Orleans | 56 | 56 | 33.0 | .517 | .331 | .794 | **12.0** | **3.9** | **1.6** | 2.4 | 25.9 |
| Total |  | 466 | 461 | 34.6 | .517 | .314 | .795 | 10.5 | 2.1 | 1.4 | 2.4 | 23.7 |
| All-Star |  | 5  | 2  | 15.6  | .739  | .167  | .000  | 4.0  | 0.2  | 1.0  | 0.0  | 20.6 |

Playoffs

| Ano | Equipo | PX | PT | MPP | %TC | %3P | %TL | RPP | APP | ROU | TPP | PPP |
| --- | --- | --- | --- | --- | --- | --- | --- | --- | --- | --- | --- | --- |
|
| 2015 | New Orleans | 4 | 4 | **43.0** | **.540** | .000 | **.889** | 11.0 | **2.0** | 1.3 | **3.0** | **31.5** |
| 2018 | New Orleans | **9** | **9** | 39.8 | .520 | **.273** | .828 | **13.4** | 1.7 | **2.0** | 2.4 | 30.1 |
| Total |  | 13 | 13 | 40.8 | .526 | .250 | .850 | 12.7 | 1.8 | 1.8 | 2.6 | 30.5 |

### Internacional

Tras gañar o campionato universitario, e ante as lesións de varios xogadores importantes da selección estadounidense, Davis foi engadido xunto con James Harden á preselección do combinado norteamericano para os Xogos Olímpicos de Londres 2012. Máis tarde, unha lesión no nocello fixo que fose descartado da lista olímpica, mais tras a ausencia de última hora de Blake Griffin foi convocado de novo. Davis debutou nos Xogos Olímpicos ante Francia na vitoria do *Team USA* por 98-71, anotando tres puntos no oito minutos que estivo sobre o parqué. Finalmente conseguiría, xunto co resto dos seus compañeiros, a medalla de ouro de campión. Dous anos despois foi convocado de novo, esta vez para o Campionato do Mundo de Baloncesto de 2014 celebrado en España. Ao igual que na anterior cita o equipo de Davis conseguiu a medella de ouro.

Notas
-----

1. ↑  García, G. (29 de xuño 2012). "Anthony Davis, el último paso en la evolución del baloncesto". *Marca* (en castelán). Consultado o 16 de agosto de 2015.
2. ↑  Lucas (22 de novembro de 2011). "The Great NBA Draft Debate: Anthony Davis, Andre Drummond Or Harrison Barnes". *Dime* (en inglés). Consultado o 16 de agosto de 2015.
3. ↑  "23 Anthony Davis". *Kentucky Wildcats* (en inglés). 2011. Arquivado dende o orixinal o 14 de febreiro de 2012. Consultado o 19 de maio de 2012.
4. ↑  "Hornets take Davis with No. 1 pick in Draft". *NBA.com* (en inglés). 28 de junio de 2012. Arquivado dende o orixinal o 01 de xullo de 2012. Consultado o 16 de agosto ded 2015.

Véxase tamén
------------

### Ligazóns externas

* Perfil en NBA.com *(en inglés)*

| * v
* c
* e
Draft da NBA 2012 |
| --- |
| Primeira Rolda | 
* Anthony Davis
* Michael Kidd-Gilchrist
* Bradley Beal
* Dion Waiters
* Thomas Robinson
* Damian Lillard
* Harrison Barnes
* Terrence Ross
* Andre Drummond
* Austin Rivers
* Meyers Leonard
* Jeremy Lamb
* Kendall Marshall
* John Henson
* Maurice Harkless
* Royce White
* Tyler Zeller
* Terrence Jones
* Andrew Nicholson
* Evan Fournier
* Jared Sullinger
* Fab Melo
* John Jenkins
* Jared Cunningham
* Tony Wroten, Jr.
* Miles Plumlee
* Arnett Moultrie
* Perry Jones III
* Marquis Teague
* Festus Ezeli

 |
| Segunda Rolda | 
* Jeffery Taylor
* Tomáš Satoranský
* Bernard James
* Jae Crowder
* Draymond Green
* Orlando Johnson
* Quincy Acy
* Quincy Miller
* Khris Middleton
* Will Barton
* Tyshawn Taylor
* Doron Lamb
* Mike Scott
* Kim English
* Justin Hamilton
* Darius Miller
* Kevin Murphy
* Kostas Papanikolaou
* Kyle O'Quinn
* Izzet Türkyılmaz
* Kris Joseph
* Ognjen Kuzmić
* Furkan Aldemir
* Tornike Shengelia
* Darius Johnson-Odom
* Tomislav Zubčić
* Ilkan Karaman
* Robbie Hummel
* Marcus Denmon
* Robert Sacre

 |

| * v
* c
* e
Los Angeles Lakers Campións da NBA 2019-20 |
| --- |
| 
* 0 Kyle Kuzma
* 1 Kentavious Caldwell-Pope
* 3 Anthony Davis
* 4 Alex Caruso
* 5 Talen Horton-Tucker
* 7 JaVale McGee
* 9 Rajon Rondo
* 10 Jared Dudley
* 11 Avery Bradley
* 12 Devontae Cacok
* 14 Danny Green
* 18 Dion Waiters
* 21 J.R. Smith
* 23 LeBron James (MVP Finais)
* 28 Quinn Cook
* 37 Kostas Antetokounmpo
* 39 Dwight Howard
* 88 Markieff Morris

* Adestrador: Frank Vogel / Adestradores asistentes: Quinton Crawford
* Phil Handy
* Lionel Hollins
* Jason Kidd
* Mike Penberthy
* Miles Simon

 |
| Tempada regular  ·  Playoffs |

|  |  |
| --- | --- |
| Control de autoridades | 
* Wd: Q317008
* WorldCat
* VIAF: 315591052
* FAST: 1943787
* IMDb: nm4992797
* LCCN: n2015021781
* Munzinger: 01000008871
* Basketball-Reference: davisan02
* ESPN: 6583
* FIBA: 100041
* NBA: 203076
* Sports Reference: anthony-davis-1

 |